Antonellas hus ligger så skønt med vidundelig udsigt over søen. Vi blev taget godt imod og der var en flaske Prosecco af egen produktion til os på køl.
Der er stor privat parkeringsplads, der er låst af med låge ud til vejen. Der er stor terrasse med bors, stole og parasol, hvor vi nød udsigten både morgen og aften. Der er dog lidt støj fra trafikken på vejene, men det er til at leve med. Huset er meget stort og veludstyret især i køkkenet. Der er gåafstand til den hyggelige by, hvor der er masser af liv og små butikker. Der er 2 minutters gang fra lystbådehavnen, hvor der er en lille legeplads, restaurant og iscafe. Der ligger en lokal gourmetrestaurant lige nedenfor huset.
Antonelles hus ligger skønt i sig selv og er et godt udgangspunkt for at udforske den skønne natur omkring Iseo søen.